Το προτεινόμενο προϊόν είναι ένα αυτοκινούμενο όχημα ικανό να μεταφέρει έναν άνθρωπο μαζί με τις καθημερινές αποσκευές του με ταχύτητα υπερδιπλάσια του ανθρώπινου βαδίσματος και αυτονομία μερικών δεκάδων χιλιομέτρων.

Το όχημα είναι ηλεκτροκίνητο και περιβαντολλογικά φιλικό. Είναι κατάλληλο και για την μετακίνηση σε μεγάλους εσωτερικούς χώρους ενώ λόγω των αισθητήρων που διαθέτει είναι απόλυτα ασφαλές για άλλους ανθρώπους που κινούνται στον ίδιο χώρο με αυτό. Η φόρτιση του είναι απλή και μπορεί να γίνει σε οποιαδήποτε οικιακή παροχή ενώ διαρκεί μέχρι 5 ώρες.

Είναι ένα «έξυπνο» όχημα που διαθέτει αισθητήρες και ισορροπεί από μόνο του, ενώ η οδήγησή του είναι πολύ απλή και ο τρόπος ελέγχου του γίνεται αντιληπτός από τα πρώτα κιόλας λεπτά οδήγησής του.

Το όχημα απευθύνεται στους ανθρώπους που χρειάζονται ένα εναλλακτικό μέσο μεταφοράς, κυρίως σε μεγαλουπόλεις, όπου η στάθμευση και η κίνηση είναι δύσκολες. Απευθύνεται επίσης σε αυτούς που χρειάζονται ένα μέσο μεταφοράς για την κάλυψη μικρών αποστάσεων και τη μεταφορά μικρών φορτίων (λίγα ψώνια, προσωπικό υπολογιστή κλπ).

Άλλο αγοραστικό κοινό είναι οι οργανισμοί με εργαζόμενους ο οποίοι καλύπτουν πολλές φορές μικρές αποστάσεις κατά τη διάρκεια της ημέρας. Τέτοια παραδείγματα περιλαμβάνουν εργαζόμενους σε μεγάλες αποθήκες, εκθεσιακούς χώρους , αεροδρόμια αλλά και πεζές αστυνομικές περιπολίες. Η χρήση τέτοιων οχημάτων εκτός από την ανακούφιση και μείωση της κόπωσης των εργαζομένων προσφέρει και καλύτερη απόδοση λόγω της μεγαλύτερης ταχύτητας που προσφέρουν τα οχήματα αυτά.

Το μοντέλο εσόδων για το προτεινόμενο εγχείρημα θα προέρχεται από την πώληση των οχημάτων σε τιμή που θα συμπεριλαμβάνει το κέρδος και το κόστος. Εναλλακτικό μοντέλο μακροχρόνιας μίσθωσης θα εφαρμοστεί στους εταιρικούς πελάτες.

Το προτεινόμενο εγχείρημα στηρίζεται σε καινοτομική τεχνολογία που έχει αναπτυχθεί και καλύπτει ανάγκες που έχουν προκύψει από τον σύγχρονο τρόπο ζωής. Σε αντίθεση με τους υπάρχοντες τρόπυς μετακίνησης είναι φιλικό στο περιβάλλον και ικανό να ανταπεξέλθει στις αντίξοες συνθήκες κίνησης και στάθμευσης.